Nem működik TagEditorban a szegmensösszevonás (Hungarian)
Nem működik TagEditorban a szegmensösszevonás
Mi a teendő olyankor, ha a Trados egy mondatot 2-3 szegmensre szabdal a .ttx dokumentumban, és az Expand Segment (CTRL+ALT+PgDwn) paranccsal sem engedi egyesíteni őket?
Azt az érdekes dolgot is tapasztaltam, hogy ha a Trados ekkor feldob egy találatot, akkor a szegmenskiterjesztés parancsának kiadásakor ahelyett, hogy összevonná a program az aktuális szegmenst a következővel, bemásolja a feldobott találatot a célnyelv sorába (és semmi mást nem csinál). Megpróbáltam egy üres memóriával is elvégezni az összevonást, úgy sem sikerült.
Ezekben az esetekben a szegmenshatárt mindig a tag jelölte ki. Jól gondolom, hogy ez az új sort jelenti? Ha kitöröltem, úgy össze tudtam vonni a szegmenseket. Érdemes ezt kitörölni?
Szerintem próbáld meg szétszabdalve lefordítani a mondatot Oct 10, 2006
Erősen formátumfüggő a dolog. Az Expand Segment egy-egy bekezdésen belül működik, amit adott TAG-ek határoznak meg.
Valószínűleg arról van szó, hogy valaki a szöveg tördelésekor bekezdésjelet használt egyszerű sortörés helyett. Ha megvan a forrásfájlod (te csináltad a TTX-et), akkor esetleg megpróbálhatod szerkeszteni a forrásfájlt a megfelelő alkalmazásban.
Szerintem olyan tageket soha ne törölj, amikről nem tudod, hogy mire valók, mert abból a Cleanupnál lehetnek problémák .
Szegmens Oct 10, 2006
Mielőtt megnyitnád a fájlt Tag Editorban, állítsd be a szegmentálási szabályokat a Workbenchben.
konklúzió Oct 15, 2006
Köszönöm a segítséget — sajnos nem tudtam megoldani a problémát, a szegmenshatárok átállítása sem vezetett eredményre. Azonban szerencsére csak egy-két helyen fordult elő ilyen probléma, ott pedig fragmentumonként fordítottam (többé-kevésbé). Nem szeretem ezt a megoldást, mert ilyenkor megkérdőjeleződik a fordítói memória használatának célszerűsége, de erőt vettem magamon... :+)
Köszönöm még egyszer a tanácsokat, és további szép hétvégét!